ΓΕΝΙΚΟ ΝΟΣΟΚΟΜΕΙΟ ΧΙΟΥ «ΣΚΥΛΙΤΣΕΙΟ» ΓΡΑΦΕΙΟ ΝΟΣΗΛΕΥΤΙΚΗΣ Δ/ΝΣΗΣ

ΤΟΜΕΑΡΧΗΣ Χ/Κ ΤΟΜΕΑ ΝΥ

Προς : 1.Υπουργειο Υγείας- Γραφείο Υπουργού

2 .Υπουργείο Υγείας - Γενική Διεύθυνση Υπηρεσιών Υγείας-

Διεύθυνση Νοσηλευτικής

3. Υπουργείο Υγείας- Διεύθυνση ανθρωπίνων πόρων νομικών προσώπων 4. Υπουργείο Εσωτερικών-ΓΓ Ανθρώπινου Δυναμικού Δημόσιου Τομέα-Διεύθυνση Διαχείρισης Ανθρώπινου Δυναμικού-Τμήμα Υπηρεσιακής Κατάστασης

5.Εθνική Αρχή Διαφάνειας

6 . κ. Διοικητή 2ης ΥΠΕ

7. Μελή ΔΣ ΓΝ Χίου

8. ΠΟΕΔΗΝ

9. ΣΕΣΝΟΧ

**Θέμα: Τοποθέτηση σε θέση Διευθυντή Νοσηλευτικής Υπηρεσίας του ΓΝ Χίου**

Σχετ. :1.Αιτηση με αρ. πρωτ. ΓΝ Χίου 18926/16-11-2018

2.Εγγραφο του ΓΝ Χίου με αρ. πρωτ. 18926/20-12-18

3. Αίτηση με αρ. πρωτ. ΓΝ Χιου 15495// 7/9/20

4. Αίτηση με αρ. πρωτ ΓΝ Χίου 22255/14-12-20

5. Έγγραφο υπουργείου εσωτερικών αρ. πρωτ. ΔΙΔΑΔ/Φ.35.55/2664/21609 (επισυνάπτεται)

6. Έγγραφο Διοικήτριας 19711/21/12.21(επισυνάπτεται)

Υπηρετώ στο ΓΝ Χίου σε θέση Τομεάρχη Νοσηλευτικής Υπηρεσίας από το 2011 μετά από διαδικασίες κρίσεων.

Κατά την κρίση των διευθυντών από το Υπηρεσιακό Συμβούλιο της 2ης ΥΠΕ το 2010-2011 έλαβα την μεγαλύτερη βαθμολογία από όλους τους συνυποψήφιους στο ΓΝ Χίου(ΑΔΑ : 4A36469H2Ξ-Ο )

Στις 7/7/2016 τοποθετήθηκα πρόεδρος του Υπηρεσιακού Συμβουλίου του ΓΝ Χίου με την υπ. Αρ. ΑΔΑ 6ΩΗΒ465ΦΥΟ-1ΝΚ από 7/7/2016 απόφαση του Υπουργού Υγείας. Στη συνέχεια επαναδιοριστηκα πρόεδρος του Υπηρεσιακού Συμβουλίου έως και 31-12-18.

Σύμφωνα με τον κώδικα διοικητικής διαδικασίας (Ν.2690/99) ο πρόεδρος του Υπηρεσιακού συμβουλίου κατέχει θέση Διευθυντή. Έτσι υπέβαλα αίτηση (σχετ. 1 ) ώστε να αποκατασταθεί η νομιμότητα δεδομένου ότι με βάση και τον νόμο 3528/07 άρθρο 159 παρ. 6 και παρ. 14 όπως τροποποιήθηκε και συμπληρώθηκε με τον 4275/14 και ισχύει σήμερα, ο πρόεδρος του Υπηρεσιακού συμβούλιου κατέχει θέση Διευθυντή. **Χαρακτηριστικά οι τρεις τελευταίοι διοικητικοί διευθυντές στο ΓΝ Χίου κατέλαβαν τη θέση διευθυντή διοικητικής υπηρεσίας με την αυτή διαδικασία**.

Επιπλέον αναπλήρωνα νομιμως και για μεγάλο χρονικό διάστημα τη Δ/ντρια Νος/κης Υπηρεσίας, η οποία απουσίαζε, και κατά το πρώτο κύμα της πανδημίας (Μάρτιος-Μάιος του 2020) και από 10-5-21 όπου η κατ ανάθεση Διευθύντρια απουσιάζει με κανονική και αναρρωτική άδεια.

Έχω υποβάλλει τα ανωτέρω σχετικά (1,2,3,4) τα οποία ουδέποτε απαντήθηκαν κατά παράβαση του κώδικα διοικητικής διαδικασίας (Ν. 2690/1999) που ορίζει σαφείς προθεσμίες.

**Επιπλέον η Διοικήτρια του Νοσοκομείου κα Κανταρακη Ε. κατά παράβαση της νομοθεσίας και συγκεκριμένα του σχετ. 5 καθώς και του Ν. 3528/07 τοποθετεί παρανόμως υπάλληλο που δεν έχει κριθεί ποτέ προϊσταμένη ( έχει διατελέσει δυο έτη σε θέση ευθύνης και αυτά με ανάθεση) σε θέση διευθύντριας Νοσηλευτικής Υπηρεσίας (σχετ. 6) χωρίς τις νόμιμες προϋποθέσεις( αρθρ. 87 Ν.3528/07 και σχετ. 5.) χρησιμοποιώντας μη σχετικά άρθρα του Ν3528/07, μη αιτιολογώντας επαρκώς την απόφαση της, καταλύοντας στην ουσία κάθε έννοια νομιμότητας.**

Επιφυλασσόμενος παντός νομίμου δικαιώματος μου παρακαλώ αμελλητί για την αποκατάσταση της νομιμότητας άμεσα .

Ι. ΚΟΥΤΣΟΔΟΝΤΗΣ

Νοσηλευτής ΤΕ ΜSC

Τομεάρχης ΝΥ ΓΝ ΧΙΟΥ